சையத் மீர் காசிம்
'''சையத் மீர் காசிம்''' (Syed Mir Qasim - 1921 - 12 டிசம்பர் 2004) 1971 முதல் 1975 வரை [[சம்மு காசுமீர் முதலமைச்சர்களின் பட்டியல்|ஜம்மு காஷ்மீர்]] முதல்வராக இருந்தார்.
 
 ==பிறப்பு==
 மீர் முகமது ஷா அவர்களுக்கு மகனாக தூரு எனும் கிராமத்தில் 16 ஜனவரி,  1919 ல் பிறந்தார்.
 
 ==கல்வி==
 எம்.ஏ, எல்.எல்.பி பயின்றுள்ளார்
 
 ==அரசியல்==
 சையத் மீர் காசிமின் அரசியல் வாழ்க்கை முதலில் பிரித்தானிய ஆட்சியின் போது தொடங்கியது. அவர் மதச்சார்பற்ற தலைவராகவும், ஜனநாயகத்திற்கு ஆதரவான காஷ்மீர் அரசியல் இயக்கத்தில் பயணித்தார். மேலும் [[ஹரி சிங்|மஹாராஜா ஹரி சிங்கின்]]  முடியாட்சிக்கு எதிராக அவர் வாதிட்டதன் விளைவாக அவர் சிறையில் அடைக்கப்பட்டார்.
 
 ==பதவியில்==
 * [[ஜம்மு காஷ்மீர் அரசியலமைப்புச் சட்டமன்றம்|ஜம்மு மற்றும் காஷ்மீர் அரசியலமைப்பு சபை]] மற்றும்  [[ஜம்மு காஷ்மீர் சட்டமன்றம்|ஜம்மு மற்றும் காஷ்மீர் சட்டமன்றம்]] ஆகியவற்றில் 1951 முதல் 1975 வரை உறுப்பினராக இருந்தார்.
 * தலைமை நாடாளுமன்ற செயலாளராக  1953 முதல் 1957 வரையும், வருவாய் அமைச்சராக 1961 முதல்1963 வரையும் பணியாற்றினார்.
 * 29/07/1975 முதல் 10‍/11/1978 வரை இலாகா இல்லாத மத்திய அமைச்சராகவும்  1976 முதல் 1977 வரை குடிமைப் பொருள் வழங்கல் மற்றும் கூட்டுறவுத் துறை அமைச்சராகவும் பணியாற்றினார்.&lt;ref&gt;https://rajyasabha.nic.in/rsnew/publication_electronic/Member_Biographical_Book.pdf&lt;/ref&gt;
 
 ==முதலமைச்சர்==
 இந்தியாவின் சுதந்திரத்திற்குப் பிறகு, ஜம்மு காஷ்மீர் அரசியலமைப்பை உருவாக்கும் பணியில் சையத் மீர் காசிம் ஈடுபட்டார். அவர் பல்வேறு மாநில மற்றும் யூனியன் பதவிகளில் பணியாற்றினார். காஷ்மீரில் இந்திய தேசிய காங்கிரசை நிறுவிய பெருமைக்குரியவர். [[குலாம் முகமது சாதிக்]] மறைவுக்குப் பிறகு ஜம்மு காஷ்மீர் முதல்வராகப் பணியாற்றினார்.
 
 இந்திரா காந்தி பிரதமராக இருந்தபொழுது [[சேக் அப்துல்லா|ஷேக் அப்துல்லாவுடன்]] இந்திய அரசு ஒரு உடன்பாட்டை எட்டிய பிறகு, ஷேக் அப்துல்லாவுக்குத் திரும்புவதற்கு வழி வகுக்கும் பொருட்டு 1975 இல் அவர் தனது முதல்வர் பதவியை ராஜினாமா செய்தார். இது பலராலாலும் பாராட்டப்பட்டது.
 
 == சுயசரிதை==
 செப்டம்பர் 1992 இல் வெளியிடப்பட்ட அவரது சுயசரிதையான ''மை லைஃப் அண்ட் டைம்ஸில்'', கொய்ட் காஷ்மீர் இயக்கத்தின் மூலம் சமஸ்தானத்தில் முடியாட்சி என்ற நுகத்தை தூக்கி எறிய காஷ்மீரிகளின் போராட்டம் பற்றிய சுவாரஸ்யமான வரலாற்று விவரங்களை காசிம் வழங்கியுள்ளார். அத்துடன் [[பாகிஸ்தான்|பாகிஸ்தானுடன்]] இணைவதைத் தேர்ந்தெடுப்பதை விட இந்தியாவுடன் இணைவதற்கான பிரச்சினையின் பின்னணி குறித்தும் குறிப்பிட்டுள்ளார்.
 
 ==குடும்பம்==
 மீர் காசிமிற்கு மரியம் பேகம் என்ற மனைவியும், டாக்டர் சஜ்ஜத் ஹுசைன், மீர் ஜாவேத் என்ற இரண்டு மகன்கள் மற்றும் இரண்டு மகள்களும் உள்ளனர்.
 
 == இறப்பு==
 காசிம் தனது 83வது வயதில் 12 டிசம்பர் 2004 அன்று [[புது தில்லி|புது தில்லியில்]] இந்தியா கேட் அருகே ஆம்புலன்ஸில் இறந்தார். அவரது விருப்பத்திற்கு இணங்க, அவர் பிறந்த கிராமமான காஷ்மீரில் உள்ள தூருவில் அடக்கம் செய்யப்பட்டார்.
 &lt;ref&gt;https://www.tribuneindia.com/2004/20041214/j&amp;k.htm#5&lt;/ref&gt;
 
 ==பத்ம பூஷன்==
 2005 ஆம் ஆண்டு இந்திய குடியரசுத் தலைவர் [[ஆ. ப. ஜெ. அப்துல் கலாம்|ஏபிஜே அப்துல் கலாம்]] அவர்களால் [[இந்திய அரசு|இந்தியாவின்]] மூன்றாவது உயரிய குடிமகன் விருதான [[பத்ம பூசண்]] அவருக்கு மரணத்திற்குப் பின் வழங்கப்பட்டது.  http://www.dashboard-padmaawards.gov.in/?Name=Syed%20Mir%20Qasim{{Dead link|date=அக்டோபர் 2022 |bot=InternetArchiveBot }}
 
 == மேற்கோள்கள் ==
 
 [[பகுப்பு:இந்திய அரசியல்வாதிகள்]]
 [[பகுப்பு:இந்திய முஸ்லிம்கள்]]
 [[பகுப்பு:ஜம்மு காஷ்மீர் அரசியல்வாதிகள்]]
 [[பகுப்பு:ஜம்மு காஷ்மீர் முதலமைச்சர்கள்]]
 [[பகுப்பு:1921 பிறப்புகள்]]
 [[பகுப்பு:2004 இறப்புகள்]]
 [[பகுப்பு:மாநிலங்களவை உறுப்பினர்கள்]]